CELEX: C2004/284/50
Language: et
Date: 2004-11-20 00:00:00
Title: Kohtuasi T-374/04: Saksamaa Liitvabariigi 20. septembri 2004. aasta hagi Euroopa Ühenduste Komisjoni vastu

20.11.2004   
            
            
               ET
            
            
               Euroopa Liidu Teataja
            
            
               C 284/25
            
         Saksamaa Liitvabariigi 20. septembri 2004. aasta hagi Euroopa Ühenduste Komisjoni vastu
   (Kohtuasi T-374/04)
   (2004/C 284/50)
   Kohtumenetluse keel: saksa
   Saksamaa Liitvabariik esitas 20. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on Claus-Dieter Quassowski, Annette Tiemann, keda abistasid Rechtsanwälte Dieter Sellner ja Ulrich Karpenstein.
   Hageja palub esimese astme kohtul:
   
               —
            
            
               tühistada komisjoni 7. juuli 2004. aasta otsuse (K (2004) 2515/2 lõplik) artikkel 1;
            
         
               —
            
            
               tühistada nimetatud otsuse artikkel 2 osas, millega otsuse punktides a kuni c kohustatakse Saksamaa Liitvabariiki tegema siseriiklikku saastekvootide kavasse teatud muudatusi ning teavitada nendest;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Vaidlustatud otsus käsitleb siseriiklikku kasvuhoonegaaside saastekvootide kava, millest Saksamaa teatas vastavalt Euroopa Parlamendi ning nõukogu direktiivile 2003/87/EÜ. Selles otsuses esitab komisjon vastuväiteid Saksamaa siseriikliku saastekvootide kavas ettenähtud kasvuhoonegaaside saastekvootide muutmisele tagantjärele (nö “ex-post korrigeerimine allapoole”). Komisjon arvamuse kohaselt on kava seepärast vastuolus direktiivi 2003/87/EÜ (1) lisaga III.
   Hageja väidab oma hagi põhjendatuse toetuseks, et vaidlustatud otsus rikub direktiivi 2003/87 artikli 9 lõiget 3 koosmõjus lisaga III. Lisa III ei keela liikmesriikidel astuda vastu kvootide “üleeraldamisele”“ex-post korrigeerimisega”. Vastupidi, direktiiviga 2003/87 nõutakse, et liikmesriigid tühistaksid valedel andmetel põhineva eraldamisotsuse.
   Vaidlustatud otsus rikub ka EÜ asutamislepingu artiklit 176, sest komisjon ei saa keelata liikmesriikide lisapanust kliimakaitses, mis seisneks eraldatud saastekvootide tühistamises juhul, kui nad ei täida ettenähtud eesmärki.
   Lõpetuseks, komisjon ei ole arvestanud seda, et uusi turul osalejaid ei ole võimalik “alusetult eelistada”, kuna ex-post korrigeerimine on ette nähtu ainult allapoole. Selles osas sisaldab vaidlustatud otsus ilmselget põhjendusviga.
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).